da hu da de nl da da da da da de en en fr da da en en tr ceb pt en da da en da da da en en ceb da da da fr de sv da en en da da af en sv da da ro da nb hu da de nl da da da da da de en en fr da da en en tr ceb pt en da da en da da da da da da fr it da en oc nl da da da da da da da da da da da da da da da da nl da da da da da da da az es sl sl es es en en da da fr nb da da da da ro da da da ro en da da da da da da en da en da de nb de da da da nb da da sv da en en nb da pl en nl en en de pl da da da da en da da da en en nl en da ceb en da da sv fr da sv da da en en en en da en da da da en da en en
Gudstjenester og morgenandagten fortsætter i radioen trods omfattende begrænsninger | KLF, Kirke & Medier
KLFs ønskeliste til ny medieaftale
Velkommen! Log ind på din konto
Forgot your password? Get help
En adgangskode vil blive sendt til din email.
Forside Nyheder Gudstjenester og morgenandagten fortsætter i radioen trods omfattende begrænsninger
Både i folkekirken og i DR er der et stærkt ønske om at bevare gudstjenesten og morgenandagten i radioen, efter at gudstjenesterne i sognekirkerne stopper.
Regeringen har i stort omfang lukket landet ned i et forsøg på at begrænse coronavirussens udbredelse. Derfor har biskopperne også besluttet torsdag at aflyse gudstjenester i – i første omgang – 2 uger.
Men selvom vi ser store ændringer i DRs sendeplan, så bevares radiotransmissionen fra morgenandagten – mandag til lørdag på P2 og DR 2 kl. 8.05 – og højmessen – søndag kl. 10.00 på P1. Det bekræfter både Henrik Bo Nielsen, kulturdirektør i DR, og Anders Gadegaard, domprovst i Københavns Domkirke, overfor KLF, Kirke & Medier.
– Kirkegængere kan ikke forsamles i en fysisk kirke, men nu giver vi dem mulighed for at samles i en virtuel kirke, siger Henrik Bo Nielsen.
Initiativet til at undersøge om transmission af morgenandagten kunne fortsætte kom fra folkekirkens side, fortæller Anders Gadegaard:
– Morgenandagterne bliver endnu vigtigere, når man ikke kan komme i kirke lokalt. Det bliver et samlingssted, forklarer Anders Gadegaard om baggrund for, at de tog kontakt til DR om en fortsættelse af transmissionen af morgenandagten.
Anders Gadegaard forklarer videre, at initiativet til transmissionerne fra højmessen kom fra DR.
Vi har en forpligtelse, når det gælder gudstjenesterne og morgenandagten
Henrik Bo Nielsen, kulturdirektør
Et spørgsmål om prioritering mellem de mange informationer
Henrik Bo Nielsen, kulturdirektør i DR, forklarer, at DR står i en overordentlig vanskelig situation i øjeblikket. Hvilket Anders Kern Boje, underdirektør i DR Nyheder, kunne berette om i mandags på klf.dk. Henrik Bo Nielsen forklarer, at DR i forhold til højmessen på P1 søndag formiddag har afventet biskoppernes reaktion på, at Danmark går i dvale. Udmeldingen kom fra biskopperne torsdag, hvor det blev meddelt, at alle kirker lukker, og gudstjenesterne aflyses indtil videre. Han oplever, at der i udtalelsen fra biskopperne var et vink med en vognstang til DR:
– Jeg er glad for, at der kom et meget klart signal fra biskopperne om, at man håbede, at DR ville løfte opgaven. Når jeg ser mig om i mediebilledet, som det ser ud herhjemme, er der ikke andre end os til at løfte opgaven, konstaterer Henrik Bo Nielsen.
Men Henrik Bo Nielsen understreger, at det ikke har været en enkel prioritering. Public service-forpligtelsen har vejet meget tungt:
– Oplysning af befolkningen er væsentligt. Når de store pressemøder ruller, er der en tendens til, at alt det, der ikke har med instruktioner her og nu at gøre, falder ud. Men der er også et hensyn at tage til en masse troende mennesker, som nu ikke har et andet sted at gå hen. Vi har en forpligtelse, når det gælder gudstjenesterne og morgenandagten, fastslår Henrik Bo Nielsen.
Hvor længe tror du, at I kan blive ved med at transmittere morgenandagten og højmessen?
– For at være helt ærlig: Jeg aner ikke, hvor længe vi kan blive ved. Men så længe vi kan sende, vil vi gøre det. Det, vi nu har meldt ud, vil vi gøre alt, hvad vi kan, for at sende.
Min opgave er at forkynde evangeliet og trøsten og modet i forhold til den frygt, der rammer mennesker
Forkyndelse, hvor forkyndelsen mangler
Domprovst Anders Gadegaard forklarer, at der nu venter ham og hans kollegaer en meget stor opgave, når det gælder morgenandagten og højmessen.
– Nu bliver morgenandagten og højmessen endnu vigtigere, når der ikke er andre steder at forkyndelsen kan lyde. Vi håber, at det lykkes os at sætte den situation, vi er i, ind i en kontekst. Det skal ikke handle om, at vi er blevet ramt af virus, men det skal alligevel reflektere den situation, vi er i, siger Anders Gadegaard.
Normalt er der mange til højmesse i Københavns Domkirke. Mens der til en morgenandagt kun er en håndfuld. I perioden, hvor kirkerne er lukket, vil der ikke være andre end præsten, organisten og et mindre kor til stede. Men det tager Anders Gadegaard ikke så tungt:
– Vi er i et fællesskab med lytterne. Vi har mange, der efter morgenandagten skriver til os. Så vi ved, at der sidder mange ude ved højtalerne, og derfor bliver det ikke så specielt, når det kommer til stykket, mener Anders Gadegaard.
Han tror, at forkyndelsen i både morgenandagten og højmessen kan komme til at spille en helt særlig rolle i denne situation:
– Min opgave er at forkynde evangeliet og trøsten og modet i forhold til den frygt, der rammer mennesker. Det er ikke så meget smitten, der rammer os. Den rammer kun et fåtal, men frygten rammer os alle. Den skal vi forsøge at tæmme med modet.
Tidligere artikelNyhedschefer: Corona påvirker alt
Næste artikelDEBAT: Når gudstjenester aflyses, må DR træde til
RELATEREDE ARTIKLERMERE FRA FORFATTEREN
Derfor står morgenandagten så stærkt
Mød Katarina og Flemming der står bag radio- og tv-gudstjenesterne
På mandag bliver Morgenandagten levende på DR2
EFTERLAD ET SVAR Annullér svar
Vil du modtage vores nyhedsbrev?
Skriv dit navn her
Du har ikke skrevet en gyldig kommentar
Skriv din emailadresse her
Save my name, email, and website in this browser for te next time I comment.
Ved at bruge denne formular accepterer du opbevaring og håndtering af dine data på dette website. *
En public service-kontrakt uden kristendom er risikabel
Stefan Vase - 21. september 2022 0
DR vildleder befolkningen i debatten om arbejdsmiljø og kvindelige præster
Har du hørt sommerserien om krig og kriser?
Derfor står morgenandagten så stærkt
Hvorfor kaster Politiken skidt på en dokumentar om en kirke?
KLF giver Buketten til Borgen og Adam Price
Gudstjeneste i radio - Kirker.dk til Faste programmer om tro
Inge Lise Nielsen til Modstand mod DRs sproglige deroute spreder sig
Stefan Ingerslev til DR vil reformere trosstoffet på radio og tv
Kirsten Jørgensen til DR må fjerne Onkel Reje fra sendefladen
KLF, Kirke & Medier hædrer Silja Okking - medier i relation til DR klapper i om Onkel Reje
Tlf. 86 62 74 66 (tirsdag - torsdag 10-14)
En public service-kontrakt uden kristendom er risikabel
Fra teknologibegejstret til teknologiskeptisk
DR vildleder befolkningen i debatten om arbejdsmiljø og kvindelige præster
Har du hørt sommerserien om krig og kriser?
Faste programmer om tro
© 2022 KLF, Kirke & Medier - Leveret af lynglund.dk
Dette website bruger funktionelle cookier og eksterne scripts til at forbedre din oplevelse.
Dette website bruger funktionelle cookier og eksterne scripts til at forbedre din oplevelse. Hvilke cookier og scripts der bruges, og hvordan de påvirker dit besøg, er angivet til venstre. Du kan til enhver tid ændre dine indstillinger. Dine valg vil ikke påvirke dit besøg.
NOTE: Disse indstillinger gælder kun for den browser og enhed, du bruger i øjeblikket.
Vi benytter Google analytics for at indsamle data til at forbedre brugeroplevelsen på hjemmesiden.
Powered by Cookie Information